EC08:Voitto tuli, mutta riittääkö se?
Veikkausvinkit


Classic otti Pasi Peltolan lupaaman seitsemän maalin voiton kukistettuaan norjalaisen Fjerdingbyn maalein 9-2. Jatkopaikan kohtalo ratkeaa illan viimeisessä ottelussa SSV:n kohdatessa Ruotsin Warbergin.
Terävä alku latistui
Classic aloitti ottelun terävästi ja meni jo 3-0 johtoon ajassa 4.24. Maalit viimeistelivät Petri Widgren sekä Lassi Vänttinen kahdesti. Hyvän alun jälkeen peliote kuitenkin herpaantui ja norjalaiset pääsivät iskemään kahdesti. Erän loppuun Sami Nyman kuittasi onneksi 4-2 taukojohdon.
- Otteluun oli sama lähtötilanne kuin syksyn karsinnan viimeisessä ottelussa eli maaleja piti tehdä. Ehkä se vähän näkyi myös huolimattomuutena ensimmäisessä ja osittain myös toisessa erässä, päävalmentaja Pasi Peltola mietti.
Nymanin hattutemppu siivitti vauhtiin
Toisessa erässä Classic teki kkolme maalia. Nyman iski kaksi ja Matti Toivio yhden. Norjalaiset pääsivät kuitenkin aivan liian usein ahdistelemaan Jussi Viitasta, jonka huippupelastukset pitivät tamperelaiset johdossa. Erätauolle siis lukemissa 7-2.
- Tavoite oli seitsemän maalin voitto ja se toteutui. Tämä asetelma sopii meille, koska joukkue on täynnä maaliruiskuja, Peltola painotti.
Maaliero riittää, jos Warberg voittaa
Tavoite täyttyi kolmannen erän kahdella osumalla, jotka viimeistelivät Joona Nieminen sekä ottelussa puolustajan tontilla pelannut Tero Karppanen. Karppanen kuittasi eilisen epäonnistumisensa ja upotti rangaistuslaukauksen nyt tyylikkään varmasti sinetöimällä loppulukemat 9-2.
- Nyt vain jännitetään voittaako Warberg, Peltola tiivisti jatkopaikan ratkeamisen kannalta oleellisimman.
Mikäli Warberg voittaa, jatkaa Classic välieriin. SSV:lle riittää ottelusta jatkopaikkaan tasapeli.
Lue myös EFC2008 Raportti: Classic onnistui maalinteossa
21.48 2 - 5 Sami Nyman (Henri Johansson), SC Classic
44.54 2 - 8 Joona Nieminen, SC Classic
Torjunnat:
Palkinnot:
SC Classicin tiedotteesta / UrheiluTampere.com
Takaisin edelliselle sivulle